Discussió:Llista de personatges de One Piece

message: I totes les seccions de història que tenia cada personatge en cada article? T'ho has carregat.Mbosch (会話) 16:35, 31 gen 2010 (CET)
thread_title:  Història 

message: He modificat substancialment l'explicació sobre el personatge Gekko Moriah, reordenant i actualitzant la seva descripció, la seva història i les seves habilitats. També he afegit un nou personatge, Sanjuan Wolf, i un grup de tres personatges, Fukaboshi, Ryuboshi i Manboshi. He decidit col·locar-los dins la mateixa descripció perquè apareixen sempre els tres junts i la seva història és molt similar, de manera que separar-los en tres descripcions diferents faria que fós massa repetitiu. No obstant, s'accepten propostes de separar-los. --Ashlar85 (disc.) 00:18, 25 abr 2012 (CEST)
thread_title:  Canvis en un personatge i se n'afegeixen dos més 

message: S'afegeixen el personatges Sengoku i Demalo Black, amb una breu descripció de la seva aparença, habilitats i paper en la història.--Ashlar85 (disc.) 15:54, 27 abr 2012 (CEST)
thread_title:  S'afegeixen els personatges Sengoku i Demalo Black

message: Vull fer una proposta per canviar el format de la llista de personatges de One Piece. En lloc d'ordenar-los alfabèticament proposo que s'ordenin d'una manera similar a la pàgina de la Viquipèdia en anglès, és a dir, ordenant-los per apartats segons la seva filiació.
Aquest canvi només es faria quan el nombre d'articles de la llista hagi augmentat i se n'hagi harmonitzat el format de les descripcions, que haurien de ser més breus excepte en els protagonistes i personatges més destacats.
La meva proposta d'ordre és la següent:
- Pirates del Barret de Palla (és a dir, els protagonistes): descripció separada i detallada dels 9 membres de la tripulació protagonista. També es podrien descriure els dos vaixells (el Going Merry i el Thousand Sunny). Crec que tots coneixem els 9 personatges i no cal anomenar-los.
- Tripulacions pirates: anomenar i descriure les diferents tripulacions pirates que han aparegut a la història (exceptuant els Quatre Emperadors i els Set Grans Guerrers del Mar, que tindran el seu propi apartat més endavant). També caldria descriure els membres més destacats de cada tripulació en subapartats, més o menys extensos segons el seu paper a la història. 
Exemple: Apartat Pirates d'en Buggy (amb una breu descripció de la tripulació, vaixell i bandera) i subapartats per a en Buggy, l'Alvida, en Cabaji i en Mohji i en Richie, que són els membres més destacats de la tripulació i els que tenen més protagonisme.
Tripulacions proposades: Pirates d'en Buggy, Pirates del Gat Negre, Armada Pirata d'en Don Krieg, Pirates de l'Arlong, Pirates d'en Wapol, Aliança Saruyama, Pirates d'en Bellamy, Pirates d'en Foxy, Pirates Rolling (els humans de Thriller Bark), Pirates d'en Macro (tritons), les tripulacions pirates dels membres de les Onze Supernoves (exceptuant la tripulació d'en Law), Pirates d'en Bluejam, Pirates del Lleó Daurat, Falsos Pirates del Barret de Palla, Pirates d'en Caribou, Pirates Voladors (Vander Decken) i Nous Tritons Pirates.
En aquesta llista no s'inclouria la tripulació dels Pirates d'en Roger ja que els seus membres es van separar i van formar noves tripulacions o es van retirar de la vida pirata.
- Quatre Emperadors: anomenar i descriure els membres actuals i anteriors dels Quatre Emperadors, amb descripcions més o menys extenses segons el seu protagonisme.
Personatges: Edward Newgate "Barbablanca", Shanks, Kaido, Charlotte Linlin (Big Mom) i Marshall D. Teach "Barbanegra".
- Tripulacions i aliats dels Quatre Emperadors: anomenar i descriure les tripulacions i els aliats dels pirates anomenats els Quatre Emperadors, posant èmfasi en els personatges més destacats d'aquests grups.
Grups i personatges proposats: Pirates d'en Barbablanca (amb descripció concreta d'en Marco, l'Ace i en Jozu), Aliats d'en Barbablanca (Squard, Little Oars Junior, etc), Pirates Pèl-Rojos, Pirates de la Big Mom i Pirates d'en Barbanegra (amb descripció curta dels seus membres).
- Set Grans Guerrers del Mar (Shichibukai): anomenar i descriure per ordre d'aparició a la història els membres actuals i antics dels Set Grans Guerrers del Mar.
Personatges: Mihawk, Crocodile, Doflamingo, Kuma, Moria, Hancock, Jinbe i Trafalgar Law.
- Tripulacions i organitzacions dels Set Grans Guerrers del Mar: anomenar i descriure en subapartats les tripulacions pirates i els grups relacionats estretament amb els Set Grans Guerrers del Mar, així com una descripció concreta dels seus membres més destacats.
Grups i personatges proposats: Banda Baroque (Mr. 1, Miss Primer de Gener, Mr. 2 Bon Kurei, Mr. 3, etc), Thriller Bark (Hogback, Absalom, Perona, etc), Pirates Kuja (Sandersonia, Marigold, Marguerite, etc), Pirates del Sol (Fisher Tiger, etc), Pirates del Cor (Bepo, etc).
- Armada: anomenar i descriure en subapartats per ordre de major a menor rang els membres de l'Armada, tant els actuals com els exmembres.
Personatges proposats: Sengoku, Akainu, Aokiji, Kizaru, Garp, Saul, Smoker, Tashigi, Hina, Morgan, Coby, Helmeppo, Fullbody, Jango, Vegapunk, etc.
- Govern Mundial: anomenar i descriure en subapartats els diferents grups, organitzacions i personatges que conformen aquest òrgan de govern fictici.
Grups i personatges proposats: Gorosei, Nobles Mundials, membres del Cipher Pol (descripció concreta del CP9 i dels seus membres, que tenen gran protagonisme a la història), Enies Lobby (Baskerville, Oimo i Kashi) i Impel Down (Magellan, Hannyabal, Domino, Saldeath, etc).
- Altres grups i organitzacions: anomenar i descriure en subapartats altres grups i organitzacions estables del món de One Piece. Crear subapartats pels membres més destacats si és necessari.
Grups i personatges proposats: Exèrcit Revolucionari (Dragon, Ivankov, Inazuma), Exèrcit de l'Enel (Enel, Ohm, Gedatsu, Satori, etc), Companyia Galley-La (Iceburg, Paulie, etc), Família Franky, Família Dadan, Organització d'en Caesar Clown (Caesar Clown, Monet, Barbabruna, etc).
- Civils i habitants del món de One Piece: anomenar i descriure en subapartats els civils i habitants més destacats de les diferents illes que visiten els Pirates del Barret de Palla. Proposo ordenar-ho per l'ordre en que visiten les illes. En el cas que a l'illa només hi hagi un personatge destacat, proposo que es situï en l'apartat "Altres personatges".
Illes i personatges proposats: Illa de Dawn (Sabo, Makino, etc), Syrup Village (Kaya, Pirates de l'Usopp), Baratie (Zeff, etc), Cocoyasi Village (Nojiko, Bell-mère, etc), Caps Bessons (Crocus, Laboon), Drum (Dalton, Kureha, Hiluluk), Alabasta (Vivi, Cobra, Igaram, etc), Skypiea (Gan Fall, Conis, etc), Shandora (Wiper, Aisa, Calgara), Water 7 (Kokoro, Chimney, Tom, etc), Ohara (Nico Olvia, Clover), Arxipèlag Sabaody (Rayleigh, Shaki, Duval, etc), Amazon Lily (Àvia Nyon, etc) i Illa dels Tritons (Camie, Hachi, Pappug, Shirahoshi, Neptú, etc).
- Altres personatges: anomenar i descriure la resta de personatges destacats que no es poden relacionar estretament ni amb tripulacions pirates destacades ni amb l'Armada ni amb cap illa concreta.
Personatges proposats: Dorry i Brogy, Gaimon, Gol D. Roger, Portgas D. Rouge, Johnny i Yosaku, Kinemon, Montblanc Noland, Yorki, etc.
.--Medol (disc.) 23:15, 3 ago 2014 (CEST)
thread_title:  Canvi de format de la llista de personatges de One Piece